《嘉庆丙寅1806小春余将内渡念台阳士民知方慕义此次守城剪寇之功备极劳苦临别感怀兼以志勖》
清代·庆保

三来海上听涛声，几度传烽彻夜惊。
独出有时驱怒马，重围多恨失奔鲸。
烟消岛屿初安市，雨洗郊原已罢兵。
留语东瀛诸义士，艰难还赖尔干城。

作者简介：满洲镶黄旗人，章佳氏，字蕉园，一字佑子。大学士庆桂弟。道光间官至广州将军，十二年休致。工花卉，尤喜画蝶。尝至苏州玄妙观写蝶，一时观者云集。有《兰雪堂集》。